

KĖDAINIŲ RAJONO SAVIVALDYBĖS TARYBA

[bookmark: _GoBack]SPRENDIMAS
DĖL LEIDIMO VIEŠAJAI ĮSTAIGAI KĖDAINIŲ LIGONINEI 
NUOMOTI PATALPAS

2024 m. gegužės 31 d. Nr. TS-161
Kėdainiai


           Vadovaudamasi Lietuvos Respublikos vietos savivaldos įstatymo 6 straipsnio 3 punktu,           15 straipsnio 2 dalies 19 punktu, 63 straipsnio 2 ir 3 dalimis, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi,             15 straipsnio 1 ir 5 dalimis, Lietuvos Respublikos sveikatos priežiūros įstaigų įstatymo                        36 straipsnio 7 dalimi ir atsižvelgdama į Kėdainių rajono savivaldybei nuosavybės teise priklausančio ilgalaikio materialiojo turto viešo nuomos konkurso ir nuomos be konkurso organizavimo ir vykdymo tvarkos aprašą, patvirtintą Kėdainių rajono savivaldybės tarybos                 2019 m. spalio 25 d. sprendimu Nr. TS-239 „Dėl Kėdainių rajono savivaldybei nuosavybės teise priklausančio ilgalaikio materialiojo turto viešo nuomos konkurso ir nuomos be konkurso organizavimo ir vykdymo tvarkos aprašo patvirtinimo“, bei viešosios įstaigos Kėdainių ligoninės 2024 m. balandžio 15 d. raštą Nr. D4-196 „Dėl patalpų nuomos“ ir 2024 m. balandžio 26 d. raštą Nr. D4-221 „Dėl 2024-04-15 siųsto rašto Nr. D4-196 duomenų patikslinimo“, Kėdainių rajono savivaldybės taryba  nusprendžia:
          1. Leisti viešajai įstaigai Kėdainių ligoninei išnuomoti Kėdainių rajono savivaldybei nuosavybės teise priklausančias šiuo metu viešosios įstaigos Kėdainių ligoninės patikėjimo teise pagal turto patikėjimo sutartis valdomas patalpas, esančias Kėdainių m., Budrio g. 5:
          1.1. 2 metams 336,37 kv. m bendro ploto patalpas (indeksai 1-76–1-81, 1-83–1-96, 1-101, 1-102) pastate, plane pažymėtame 20D2p, unikalus numeris 5396-6000-7206, ir nustatyti pradinę 1 kv. m nuomos kainą – 6,00 Eur per mėn.;
          1.2. 2 metams 33,84 kv. m bendro ploto patalpas (indeksai 1-60, dalis 1-61) pastate, plane pažymėtame 2D1p, unikalus Nr. 5396-6000-7021, ir nustatyti pradinę vertę 1 kv. m nuomos kainą – 6,00 Eur per mėn.
          2. Pavesti viešosios įstaigos Kėdainių ligoninės direktoriui organizuoti viešus nuomos konkursus, pasirašyti 1 punkte nurodyto turto nuomos sutartis, perdavimo–priėmimo aktus ir informaciją apie sudarytas nuomos sutartis, siekiant paskelbti savivaldybės interneto svetainėje, pateikti Kėdainių rajono savivaldybės administracijos Statybos ir turto skyriui ne vėliau kaip per 1 mėnesį nuo sutarties sudarymo dienos.
          Šis sprendimas per vieną mėnesį nuo sprendimo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų administraciniam teismui bet kuriuose šio teismo rūmuose Lietuvos Respublikos administracinių bylų teisenos įstatymo nustatyta tvarka.



Savivaldybės meras				                             Valentinas Tamulis

